הקיבוץ, גלריה לאמנות ישראלית

"הקיבוץ, גלריה לאמנות ישראלית", או "גלריה הקיבוץ" היא גלריה לאמנות שפעלה בתל אביב-יפו בין השנים 2018-1967. הגלריה הוקמה על ידי ברית התנועה הקיבוצית בחודש אוקטובר 1967, במטרה להביא למודעות הציבורית את העשייה האמנותית בקיבוצים. משכנה הראשון של הגלריה היה ברחוב בן-יהודה מס' 170. במשכן הוצגו תערוכות קבוצתיות ותערוכות יחיד. לאחר שלוש שנות פעילות הגלריה נסגרה בשל חילוקי דעות בין התנועות הקיבוציות השונות והיא נפתחה מחדש בשנת 1973 במרתף בניין ברחוב דב הוז 25, בסמוך לרחוב גורדון, שהיווה את מרכז חיי האמנות בתל אביב-יפו באותה עת. במשך השנים התנהלה הגלריה ללא קו אוצרותי ברור, עד שבשנות התשעים של המאה ה-20, על רקע המשבר המתמשך בקיבוצים, עמדה הגלריה בפני סגירה. עם מינויה של האוצרת טלי תמיר, זכתה הגלריה לפריחה. קישורים חיצוניים הקיבוץ, גלריה לאמנות ישראלית, ברשת החברתית פייסבוק חגית פלג-רותם, ‏בלדה לעוזב הקיבוץ, באתר גלובס, 4 באוגוסט 2009 אסתר זנדברג, גלריה "הקיבוץ" נסגרה. עד כמה זה דרמטי?, באתר הארץ, 19 בדצמבר 2018 קרני עם-עד, עכשיו זה סופי: לאחר 51 שנות פעילות גלריית הקיבוץ תיסגר בסוף השנה, באתר mynet‏ קיבוץ, 7 במאי 2018 הקיבוץ - גלריה לאומנות ישראלית (תל אביב), דף שער בספרייה הלאומית